Faina Melnik

Faina Grigorievna Veleva-Melnik (en ; en ), nada en Bakota o 9 de xuño de 1945 e finada en Moscova o 16 de decembro de 2016, foi unha lanzadora de disco soviética, campioa olímpica en 1972. Durante a súa carreira estableceu once récords mundiais.

 Traxectoria 
miniatura|235px|Faina Melnyk nun selo armenio de 2010
Melnik era xudía e naceu en Bakota, Ucraína. Nos Xogos Olímpicos de 1972 rompeu tres veces o récord mundial, establecéndoo en 66,62 metros. Xa batera o récord do mundo nos Campionatos Europeos de Atletismo de 1971, representando á Unión Soviética. En 1976 realizou o seu mellor lanzamento con 70,50 m, mais só puido acabar cuarta nos Xogos Olímpicos de 1976. Neses xogos tamén competiu en lanzamento de peso, finalizando décima. Nos seguintes Xogos non conseguiu chegar á final de disco.Faina Melnik. Sports-reference.com.

Continuou a lanzar despois do Xogos, conseguindo o récord do mundo máster na división W35, que segue en vigor desde 1980.Records Outdoor Women . world-masters-athletics.org

Melnik graduouse na Universidade Estatal de Moscova de Medicina e Odontoloxía e posteriormente traballou como dentista e adestradora de atletismo en Moscova. Entre as súas pupilas estiveron Natalya Lisovskaya e Svetlana Krivelyova. Melnik casou con Velko Velev, lanzador de disco búlgaro que tamén competiu nos Xogos Olímpicos de 1976 e 1980.

Serviu de inspiración para Miss Trunchbull no conto infantil Matilda, de Roald Dahl.

 Notas 

 Véxase tamén 

 Ligazóns externas 
Sporting Heroes bio
dataOlympic profile

Categoría:Nados na rexión de Khmelnytskyi
Categoría:Nados en 1945
Categoría:Finados en 2016
Categoría:Atletas olímpicos da Unión Soviética
Categoría:Atletas nos Xogos Olímpicos de 1972
Categoría:Atletas nos Xogos Olímpicos de 1976
Categoría:Atletas nos Xogos Olímpicos de 1980
Categoría:Lanzadores de disco
Categoría:Lanzadores de peso
Categoría:Medallistas olímpicos en atletismo
Categoría:Medallistas olímpicos de ouro pola Unión Soviética